cyanic-selkie/wikianc huggingface dataset:
சிரேயாஸ் ஐயர்
சர்வதேச போட்டிகள்
அக்டோபர்,2017 ஆம் ஆண்டில் நியூசிலாந்து துடுப்பாட்ட அணிக்கு எதிரான பன்னாட்டு இருபது20 போட்டித் தொடரில் விளையாடும் அணியில் இடம்பெற்றார். ஆனால் விளையாட வாய்ப்பு கிடைக்கவில்லை. பின் நவம்பர் 1 இல் நடைபெற்ற போட்டியில் அறிமுகமானார். ஆனால் துடுப்பாட வாய்ப்பு கிடைக்கவில்லை. பின் நவம்பர் 4 இல் நடைபெற்ற போட்டியில் 21 பந்துகளில் 23 ஓட்டங்கள் எடுத்தார்.
நவமப்ர், 2017 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் இவர் அறிமுகமானார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1994 பிறப்புகள்
அமுலரியா ஆஸ்டோயா
அமெரிக்காவின் கிழக்கு ஓரிகன் மலைப் பகுதிகளில் உள்ள தேசிய வனப்பகுதியில் இந்த தேன் காளான். 3.4 sqmi நிலப்பரப்பில் மிகப்பெரிய உயிரினமாக பரந்து விரிந்திருக்கின்றன. இவை அனைத்தும் கண்களுக்குத் தெரியாத ஒரே ஒரு வித்திலிருந்துதான் உருவாகியிருக்கின்றன என்கிறார்கள் அறிவியலாளர்கள். இந்தக் காளான் உருவாகி குறைந்தது 2,400 ஆண்டுகள்  ஆகியிருக்கலாம் என்கிறார்கள். இந்த காளான் தொகுப்புக்கு  "Humongous Fungus". என்று பெயரிட்டுள்ளனர். இந்த காளான்கள் மெதுவாகப் படர்ந்து, தான் செல்லும் வழியில் உள்ள தாவரங்களைக் கொன்றுவிடுகின்றன. ஒவ்வோர் இலையுதிர் காலத்தின்போதும் மஞ்சள் வண்ணக் காளான்களாகக் கூட்டம் கூட்டமாகத் தங்கள் இருப்பை வெளிக்காட்டிக்கொள்கின்றன. ஒரு சில வாரங்களில் தங்களுடைய உருவத்தை மாற்றி, வெள்ளை நிறமாக மாறி சுண்ணாம்புபோல் சாதாரணமாகக் காட்சியளிக்கின்றன. இந்தத் தேன் காளான்கள் மரங்களுக்கு மிகப் பெரிய ஆபத்தை விளைவித்துவிடுகின்றன. மரத்தின் வேர்களில் இருந்து சத்தை மெதுவாக உறிஞ்சி தங்களை வளர்த்துக்கொள்கின்றன. இதனால் மரங்கள் மெதுவாக சத்துகளை இழக்க ஆரம்பிக்கின்றன. 20, 30 ஆண்டுகளில் தேன் காளான்களை எதிர்த்து நிற்க முடியாமல் இறக்கும் நிலைக்கு சென்றுவிடுகின்றன.
இதே தேன் காளான்கள் அமெரிக்காவின் மிச்சிகன் பகுதியிலும் ஜெர்மனியிலும் உள்ளன. ஆனால் ஓரிகனில் வாழ்வதுபோல் அவை மிகப் பெரிய உயிரினமாகவும், மிகப் பழமையான உயிரினமாகவும் இல்லை.
பாடாலூர் ஊராட்சி
பாடாலூர் ஊராட்சி (Padalur Gram Panchayat), தமிழ்நாட்டின் பெரம்பலூர் மாவட்டத்தில் உள்ள ஆலத்தூர் வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7425 ஆகும். இவர்களில் பெண்கள் 3649 பேரும் ஆண்கள் 3776 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
ஜினா கிகாக்கா
ஜினா கிகாக்கா (Jhina Hikaka) என்பவர் பிஜு ஜனதா தளம் (பிஜேடி) அரசியல் கட்சியின் உறுப்பினரும் இந்திய அரசியல்வாதியும் ஆவார். இவர் 2014ஆம் ஆண்டு ஒடிசாவில் உள்ள கோராபுட் தொகுதியிலிருந்து 16வது மக்களவைக்குத் தேர்ந்தெடுக்கப்பட்டார். இவர் ஒடிசா மாநிலம் கோராபுட் மாவட்டத்தில் உள்ள லட்சுமிபூர் சட்டமன்றத் தொகுதியின் சட்ட மன்ற உறுப்பினராகவும் இருந்துள்ளார். இவர் மாவோயிஸ்டுகளால் கடத்தப்பட்டு 33 நாட்கள் சிறை வைக்கப்பட்டு 26 ஏப்ரல் 2012 விடுவிக்கப்பட்டார்.
வெளி இணைப்புகள்
பகுப்பு:16வது மக்களவை உறுப்பினர்கள் பகுப்பு:வாழும் நபர்கள்
அடிநாச் சுரப்பிகள்
250px|rightஅடிநாச் சுரப்பிகள் அல்லது அடிநாச் சதை என்பது மனித உடலின் மிகப்பெரிய நிணநீர்ச் சுரப்பிகளாகும். ஆங்கிலத்தில் இதனை டான்சில் (Tonsil) என அழைப்பர். அடிநாச் சதை தொண்டையில் உணவுக்குழலுக்கு இருபுறமும் அமைந்துள்ளன. இவை முட்டை வடிவில் உள்ளன. தசையால் ஆனவை. இவை ஒரு வகையான நிணசீர் திசுவைச் சேர்ந்தவை. இவை வாயின் உட்புறத்தில் அமைந்துள்ளன. இதன் மூலம் மூசுக்குழல், உணவுக்குழல் இன்னும் அடுத்துள்ள பொந்துகளையும் கிருமிகள்,பாக்டீரியா மற்றும் பிற வேதிப்போருட்களின் தாக்குதலிலிருந்து உடலைப் பாதுகாக்க உதவுகின்றன. எனினும் சில சமயங்களில் அடிநாச்சதை அழற்சி அடைவதுமுண்டு. அப்போது அப்பகுதி நுண்கிருமிகள் வாழுமிடமாக மாறிவிட ஏதுவாகிறது. இதன் மூலம் இதயம், சிறுநீரகம் போன்ற உறுப்புகள் பாதிப்படைய நேர்கிறது. அத்தகைய தருணங்களில் இவ்வழற்சியைப் போக்க அறுவை மூலம் அடி நாச்சதைகள் அகற்றப்படுகின்றன. இந்த அறுவைச் சிகிச்சியால் பாதிப்பு ஏதும் ஏற்படுவதில்லை. பெரியவர்களின் தொண்டைப் பகுதியில் இவை படிப்படியாக மறைந்து விடலாம். தொண்டைப் பகுதியின் உள்சுவற்றில் மூன்று வகை டான்ஸில்கள் உண்டு. இவற்றில் மேல் அண்ண டான்சிள்களே, வழக்கத்தில் டான்ஸில்கள் எனக் குறிப்பிடப்படுகின்றன. இவை உள் நாசியறை தொண்டைப்பகுதியில் இணையும் இடத்திலுள்ளன. நாக்கின் அடிப்பரப்பில் உள்ள நிணநீர்ச் சுரப்பிகள் நாக்குப்புற டான்ஸில்கள் எனப்படும்.
புற இணைப்புகள்
பகுப்பு:உடல் உள்ளுறுப்புகள்
ஆப்கானித்தானில் ந.ந.ஈ.தி உரிமைகள்
ஆப்கானித்தானில் உள்ள நங்கை, நம்பி, ஈரர், திருனர் (LGBT rights in Afghanistan ந,ந,ஈ,தி) சமூக மக்கள் ந,ந,ஈ,தி அல்லாத சமூக மக்கள் அனுபவிக்காத சட்ட சவால்களை எதிர்கொள்கின்றனர். ந,ந,ஈ,தி சமூகத்தின் உறுப்பினர்கள் தங்கள் பாலின அடையாளம் மற்றும் பாலியல் நோக்குநிலைகளை துன்புறுத்தல், மிரட்டல், மற்றும் மரணத்திற்கு பயந்து ரகசியமாக வைத்திருக்க வேண்டிய கட்டாயத்தில் உள்ளனர். தேசத்தின் மத இயல்பு மற்றும் ஓரினச் சேர்க்கை விடயத்தில் பொதுப் புரிதல் இல்லாததால் ஓரினச்சேர்க்கை மற்றும் அதனுடன் தொடர்புடைய சொற்கள் தடைசெய்யப்பட்டுள்ளது. மேலும் இது தொடர்பான பொது விவாதத்திற்கான எந்தவொரு வாய்ப்பையும் மட்டுப்படுத்தியுள்ளது.
ஆப்கானித்தானின் அரசியலமைப்பு மற்ற அனைத்து சட்டங்கள், கொள்கைகள் மற்றும் ஒழுங்குமுறைகளுக்கு முன்னோடியாக இசுலாமியச் சட்ட முறைமை சட்டத்தின் முக்கியத்துவத்தை நிறுவுகிறது, இது அனைத்து வகையான ஒரே பாலின பாலியல் நடவடிக்கைகளையும் தடை செய்வதன் மூலம் மாநிலத்தின் மத விளக்கங்களை அனுமதிக்கிறது. 1976 ஆம் ஆண்டின் குற்றவியல் சட்டம் 2001 ஆம் ஆண்டு அமெரிக்க படையெடுப்புக்குப் பிறகு மீண்டும் நிறுவப்பட்ட போதிலும், நாட்டின் புதிய தண்டனைச் சட்டம் 2017 பிப்ரவரி 14, 2018 அன்று நடைமுறைக்கு வந்தது. புதிய தண்டனைச் சட்டம் ஒரு பாலியல் இயல்பின் குறிப்பிட்ட செயல்பாடுகளை கோடிட்டுக் காட்டுகிறது, மேலும் இது ந,ந,ஈ,தி சமூகத்தின் உறுப்பினர்களை பரவலாக பாதிக்கும் என்று கருதப்படுகிறது.
தண்டனை குறியீடு
பிராந்தியத்தில் அமெரிக்க நடவடிக்கைக்குப் பிறகு 1976 ஆம் ஆண்டின் தண்டனைச் சட்டம் மீண்டும் நிறுவப்பட்டது, மேலும் இது ந,ந,ஈ,தி மக்களுக்குப் பொருந்தக்கூடிய பல விதிகளைக் கொண்டுள்ளது.
பிரிவு 398 - விழிப்புணர்வு ஆணவக் கொலைகளுக்கு குறைந்த தண்டனையை வழங்குகிறது, இதில் ஒரு குடும்ப உறுப்பினர் தங்கள் மனைவி அல்லது உறவினர்கள் விபச்சாரம், கூடா ஒழுக்கம் அல்லது ஓரினச்சேர்க்கையில் ஈடுபடுவதைக் கண்டறிவதனை உள்ளடக்குகிறது.
பிரிவு 427 - முறைபிறழ்புணர்ச்சி, இயற்கைக்கு ஒவ்வாத உடல் உறவு ஆகியன நீண்ட கால சிறைத் தண்டனை பெறக் கூடிய குற்றமாகும். பதினெட்டு வயதிற்கு குறைவானவராக இருந்தால் அவர்களுக்கு வழங்கப்படும் தண்டனை அளவும் அதிகரித்தே காணப்படும். பாதிக்கப்பட்டவரை விட உயர்ந்த அதிகார மையத்தில் இருந்தாலோ, அதிக முறை குற்றச் செயல்களில் ஈடுபட்டிருந்தாலோ நோய்ப் பரப்பும் செயல்களைச் செய்திருந்தாலோ அதிகபட்ச தண்டனை கிடைக்க வழிவகை செய்கிறது.
பிரிவு 512 கூறுகையில், முரண்பாடான வகையில் "பார்க்கும்" ஒருவருக்கு சிறை அல்லது அபராதம் விதிக்கப்படும்.
ஷரியா சட்டம்
ஆப்கானித்தான் ஒரு இஸ்லாமிய குடியரசு என்று அரசியலமைப்பு கூறுகிறது, எனவே ஆப்கானித்தானில் உள்ள ந,ந,ஈ,தி மக்கள் இசுலாமியச் சட்ட முறைமை சட்டத்தை மீறியதாக குற்றம் சாட்டப்படலாம். இது தண்டனைச் சட்டத்தின் கீழ் கொண்டுவரப்படும் குற்றச்சாட்டுகளுக்குப் பதிலாக அல்லது கூடுதலாக நிகழலாம். கண்டிப்பான இஸ்லாமிய நெறிமுறைகளைப் பின்பற்றாத எவரையும் தண்டிக்க தனியார் குடிமக்கள் மற்றும் விழிப்புணர்வு குழுக்கள் விரும்பும் தனிமைப்படுத்தப்பட்ட, கிராமப்புற சமூகங்களில் இசுலாமியச் சட்ட முறைமை சட்ட அடிப்படையிலான தண்டனை அதிகமாக நிகழ வாய்ப்புள்ளது.
சான்றுகள்
பகுப்பு:பெண்ணியம் பகுப்பு:ந.ந.ஈ.தி
இரும்புதலை ஊராட்சி
இரும்புதலை ஊராட்சி (Irumbuthalai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2318 ஆகும். இவர்களில் பெண்கள் 1178 பேரும் ஆண்கள் 1140 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மகா சக்தி பீடங்கள்
மகா சக்தி பீடங்கள் என்று அழைக்கப்படும் பதினெட்டு கோவில்கள் பற்றி அஷ்ட தச சக்தி பீட ஸ்தோத்திரத்தில் கூறப்பட்டுள்ளது. இந்து சமயத்தில் சாக்த மதப் பிரிவினர் இக்கோவில்களுக்குச் சென்று வணங்குவதை வழக்கமாகக் கொண்டுள்ளனர். சாக்த பிரிவைச் சேர்ந்தோர் மட்டுமல்லாது பலரும் வழிபடும் கோவில்களாக இந்தப் பதினெட்டு தலங்களும் விளங்குகின்றன.
அட்ட தச சக்தி பீட தோத்திரம்
இது ஆதி சங்கரரால் இயற்றப்பட்ட தோத்திரம் என்று கூறப்படுகிறது. 51 சக்தி பீடங்களில் எந்தெந்த சக்தி பீடங்கள் மிக முக்கியமானவை என்று உணர்த்த அவர் இந்தத் தோத்திரத்தை அருளியதாகக் கூறப்படுகிறது.
மகா சக்தி பீடங்கள்
மகா சக்தி பீடக் கோவில்களின் அமைவிடங்கள்:
1. சங்கரி தேவி - இடுப்பு
இலங்கை (போர்ச்சுக்கீசிய படையெடுப்பின் போது இக்கோவில் இடிக்கப்பட்டதாகக் கூறப்படுகிறது. இக்கோவிலின் சங்கரி தேவி சிலை தற்போது திருக்கோணமலை சிவன் கோவிலருகில் பிரதிட்டை செய்யப்பட்டுள்ளதாகக் கூறப்படுகிறது. நயினாதீவில் உள்ள நாகபூஷணி அம்மன் என்ற மற்றொரு தேவியும் சக்தி பீடமென்கிறார்கள். இந்த பீடத்திற்கான கோவில்களாகக் கருதப்படும் இடங்கள்:
2. காமாட்சி - முதுகுப் பகுதி
தமிழ்நாட்டின் காஞ்சிபுரம், தற்போதுள்ள புகழ்பெற்ற காமாட்சியம்மன் கோவில் அருகில் ஆதி காமாட்சி அல்லது காளிகாம்பாள் அல்லது ஆதி பீட பரமேசுவரி என்ற பெயரில் இதற்கான கோவில் உள்ளது. இந்த பீடத்திற்கான கோவில்களாகக் கருதப்படும் இடங்கள்:
3. ஸ்ருங்கலா தேவி - வயிற்றுப் பகுதி
4. சாமுண்டீஸ்வரி தேவி - முடி
கர்நாடக மாநிலம் மைசூரின் சாமுண்டீசுவரி மலைகள். இந்த பீடத்திற்கான கோவில்களாகக் கருதப்படும் இடங்கள்:
ஆந்திராவின் ஆலம்பூர். இந்த பீடத்திற்கான கோவில்களாகக் கருதப்படும் இடங்கள்:
6. ப்ரம்மராம்பிகா தேவி - கழுத்துப் பகுதி
இந்த பீடத்திற்கான கோவில்களாகக் கருதப்படும் இடங்கள்:
7. மஹாலக்‌ஷ்மி தேவி - முக்கண்கள்
மஹாராஷ்ட்ராவின் கோலாப்பூர்
8. எகவீரிகா தேவி - வலது கை அல்லது வலது தோள்ப்பட்டை
எகவீரிகா தேவி கோவில் மகாராஷ்டிரா மாநிலம் யாவத்மால் மாவட்டத்தில் மாஹூரில் உள்ளது. தேவி எகவீரிகா மாதா என்று அழைக்கப்படுகிறாள். இது கின்வாட்டில் (Kinwat) இருந்து 50 கி.மீ தொலைவிலும் நன்தேத்தில் அல்லது நாண்டேட்டில் (Nanded) 126 கிலோமீட்டர் தொலைவிலும் உள்ளது. நாக்பூர் மாஹூரில் இருந்து 210 கி.மீ தொலைவில் உள்ளது. மேலும் மகாராஷ்டிராவின் மாஹூர் ரேணுகா கோவிலும் சக்தி பீடமாக வணங்கப்படுகிறது.
9. மஹாகாளி தேவி - மேல் உதடு
மத்தியப் பிரதேசத்தின் உஜ்ஜைனி. இங்குள்ள கர்ஹ் காளி அல்லது கத் காளி கோவில் சக்தி பீடமாகும். மேலும் இதே உஜ்ஜைனியிலுள்ள ஹரஸித்தி மாதா கோவிலும் சக்தி பீடமென்கிறார்கள்.
10. புருஹூதிகா தேவி - இடது கை
ஆந்திராவின் பித்தாப்புரம்
11. கிரிஜா தேவி - தொப்புள்
ஒரிசாவின் கட்டாக்கில் உள்ளது. புவனேஸ்வரில் இறங்கி, விரஜா எனப்படும் ஜாஜ்பூர் நோக்கி NH5ல் பயணிக்க வேண்டும். இது புவனேஸ்வரிலிருந்து 112 கி.மீ தொலைவிலுள்ளது.
12. மாணிக்யம்பா தேவி - இடது கன்னம்
ஆந்திராவின் த்ரக்‌ஷராமம்
அஸ்ஸாமின் கௌகாத்தியிலுள்ள காமாக்யா கோவில்
14. மாதவீஸ்வரி தேவி - கை விரல்கள்
உத்திரப் பிரதேசத்தின் அலகாபாத் அருகிலுள்ள ப்ரயாகையின் (திரிவேணி சங்கமத்திற்கு மிக அருகில்) அலோப்பி தேவி கோவில் அல்லது அங்கிருந்து சிறிது தொலைவில் உள்ள மீராப்பூரின் லலிதா கோவில்
15. வைஷ்ணவி தேவி / ஜ்வாலாமுகீ தேவி - தலைப் பகுதி
ஹிமாச்சலப் பிரதேசத்தின் கங்ராவிலுள்ள ஜ்வாலாமுகி கோவில்
16. சர்வ மங்களா தேவி / மங்கள கௌரி - மார்பகங்கள்
பீகாரின் கயாவிலுள்ள மங்களகிரி மலை
17. விசாலாட்சி - மணிக்கட்டுகள்
உத்திரப் பிரதேசத்தின் வாரணாசி
18. சரஸ்வதி தேவி / சாரதா தேவி காஷ்மீர் – சாரதா பீடம் - வலது கை
அல்லது இந்தப் பீடத்திற்கான மாற்றுத் தலங்களான கர்நாடகாவின் சிருங்கேரி சாரதா கோவிலையும், ஆந்திராவின் பஸாரா சரஸ்வதி கோவிலையும், மத்தியப் பிரதேசத்தின் மைஹர் சாரதா கோவிலையும் தரிசிக்கலாம்.
மேற்கோள்களும் குறிப்புகளும்
பகுப்பு:மகா சக்தி பீடங்கள் பகுப்பு:சக்தி பீடங்கள் பகுப்பு:அம்மன் கோயில்கள்
கோவிலூர் விஸ்வநாதசுவாமி கோயில்
கோவிலூர் விஸ்வநாதசுவாமி கோயில் தமிழ்நாட்டில் அரியலூர் மாவட்டம், கோவிலூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விசுவநாதர், விசாலாட்சி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
பவுல் ஆன்டர்சன்
பவுல் ஆன்டர்சன்  (Paul Anderson , பிறப்பு: ஏப்ரல் 28 1966, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1988 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பவுல் ஆன்டர்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1966 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:வாழும் நபர்கள்
4-சயனோ-3-(முப்புளோரோமெத்தில்)அனிலின்
4-சயனோ-3-(முப்புளோரோமெத்தில்)அனிலின் (4-Cyano-3-(trifluoromethyl)aniline) என்பது C8H5F3N2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 4-அமினோ-2-(முப்புளோரோமெத்தில்)பென்சோநைட்ரைல் என்ற பெயராலும் இச்சேர்மம் அழைக்கப்படுகிறது. அனிலின் சேர்மத்தின் சயனைடேற்ற முப்புளோரோமெத்திலேற்ற வழிப்பொருளாக இது வகைப்படுத்தப்படுகிறது. சிடீராய்டு அல்லாத ஆண்ட்ரோசனெதிர்ப்பு பைகாலுடமைடு மருந்துவகைப் பொருள் தயாரிக்கும் தொகுப்பு வினைகளில் தொடக்கப் பொருளாக 4-சயனோ-3-(முப்புளோரோமெத்தில்)அனிலின் பயன்படுத்தப்படுகிறது
மேற்கோள்கள்
.
பகுப்பு:அமீன்கள் பகுப்பு:அனிலின்கள் பகுப்பு:சயனைடுகள் பகுப்பு:நைட்ரைல்கள் பகுப்பு:புளோரோ அரீன்கள்
செம்மேடு ஊராட்சி, கடலூர்
செம்மேடு ஊராட்சி (Semmedu Gram Panchayat), தமிழ்நாட்டின் கடலூர் மாவட்டத்தில் உள்ள பண்ருட்டி வட்டாரத்தில் அமைந்துள்ளது. இந்த ஊராட்சி, நெய்வேலி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1733 ஆகும். இவர்களில் பெண்கள் 867 பேரும் ஆண்கள் 866 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒ.ச.நே + 05:40
ஒ.ச.நே + 05:40 (UTC+05:40) என்பது ஒருங்கிணைக்கப்பட்ட சர்வதேச நேரத்துடன் +05:40 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
இது சில சமயங்களில் 1986ஆம் ஆண்டு வரை நேபாளத்தின் சீர் நேரமாக பயன்படுத்தப்பட்ட, காட்மாண்டூவின் இடைநிலை நேரமான ஒ.ச.நே + 05:41:16 ஐ (85°19'கிழக்கு நிலநிரைக்கோட்டின்படி) குறிக்கப் பயன்படுத்தப்பட்டது.
1986ஆம் ஆண்டு முதல் (பிக்ராம் ஆண்டு - 2043), நேபாள சீர் நேரமாக ஒ.ச.நே + 05:45 பயன்படுத்தப்படுகிறது.
மேற்கோள்கள்
பகுப்பு:ஒ.ச.நே பெயர்ச்சிகள்
சுவேலோ புரூக்
சுவேலோ புரூக் என்பது அமெரிக்க ஐக்கிய நாட்டின் நியூ செர்சி மாகாணத்திலுள்ள டெவில்சு புரூக் ஆற்றின் துணை ஆறாகும். சுவேலோ புரூக்கானது டெவில்சு புரூக் ஆற்றிற்கு இணையாக ஓடுகிறது. இந்த ஆறும், மிடில்செக்சு, மெர்சர் கவுண்டிகளுக்கு பாய்கிறது.
மார்க்கம்
சுவேலோ புரூக்கின் மூலம் 40.34639°N, -74.48444°W, பகுதியில் ரோசுமூர் குடியிருப்பு பகுதிக்கு அருகாமையில் உள்ளது. இது டெவில்சு புரூக்கின் அருகில் 40.34722°N, -74.58306°W. வரை பாய்கிறது.
அணுகுமுறை
சாலை நெடுவிலும், டெவில்சு புரூக் அருகிலும் சுவேலோ புரூக்கானது அணுகுவதற்கு ஏற்றவாறு அமைந்துள்ளது.
நாராயணபுரம்
நாராயணபுரம் (Narayanapuram) என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 29 மீட்டர் உயரத்தில் அமைந்துள்ள நாராயணபுரம் பகுதியின் புவியியல் ஆள்கூறுகள், 12.9428°N, 80.2057°W ஆகும். பள்ளிக்கரணை, வேளச்சேரி, சேலையூர், தாம்பரம், சைதாப்பேட்டை மற்றும் கிண்டி ஆகியவை நாராயணபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.
நாராயணபுரத்தில் ஸ்ரீ பாலாஜி பல்மருத்துவக் கல்லூரி மற்றும் மருத்துவமனை என்ற தனியார் கல்வி நிறுவனம் செயல்படுகிறது.
நாராயணபுரம் ஏரி இப்பகுதியிலுள்ள ஏரியாகும்.
வடக்கு கீலிங்
வடக்கு கீலிங் (North Keeling) என்பது ஆஸ்திரேலியாவின் ஆட்சிப் பகுதியான கொக்கோசு (கீலிங்) தீவுகளில் வடக்கு முனையில் அமைந்துள்ள ஒரு முருகைத் தீவாகும். ஹோர்ஸ்பரோ தீவில் இருந்து வடக்கே 25 கிமீ தூரத்தே உள்ள இத்தீவில் எவரும் வசிப்பதில்லை. வடக்கு கீலிங் தீவும் அதன் கரையில் இருந்து 1.5கிமீ தூரக் கடற்பரப்பும் சேர்ந்து பூலு கீலிங் தேசியப் பூங்கா என அழைக்கப்படுகிறது.
மிகவும் அரிதான கொக்கோசு மினுக்கும் பட்டை ரெயில் மற்றும் பல கடற்பறவைகள் இங்கு பெருமளவு வாழ்கின்றன.
வரலாறு
1609 ஆம் ஆண்டில் ஜாவாவில் இருந்து டச்சு கிழக்கிந்தியாவுக்கு சென்ற கிழக்கிந்தியக் கம்பனியைச் சேர்ந்த ஐரோப்பியரான கப்டன் வில்லியம் கீலிங் என்பவர் கொக்கோசு (கீலிங்) தீவுகளை முதன் முதலில் கண்டார். அவரது பெயர் இத்தீவுக்கு வழங்கப்பட்டது. 1749 ஆம் ஆண்டில் சுவீடன் நாட்டைச் சேர்ந்த கப்டன் எக்கெபேர்க் என்பவர் வடக்கு கீலிங் தீவின் வரைபடத்தை முதன் முதலில் வரைந்தார். தென்னை மரங்கள் அதில் வரையப்பட்டிருந்தன. பிரித்தானிய நீரியலாளர் அலெக்சாண்டர் டால்ரிம்பில் என்பவர் 1789 ஆம் ஆண்டில் வரைந்த வரைபடத்திலும் வடக்கு கீலிங் காட்டப்பட்டுள்ளது.
1836 ஆம் ஆண்டில் கப்டன் ராபர்ட் ஃபிட்ஸ்ரோய் என்பவரும் சார்ல்ஸ் டார்வினும் இங்கு சென்றிருந்தாலும் அங்கு அவர்களால் தரையிறங்க முடியவில்லை. 19ம் நூற்றாண்டில் பெரிபெரி நோயினால் பீடிக்கப்பட்ட பலர் இங்கு அனுப்பப்பட்டனர். இவர்களது பலரினதும், கப்பல் சிதைவுகள், மற்றும் முதலாம் உலகப் போர்க் கால செருமனியக் கப்பலான எம்டனின் மாலுமிகளினதும் சவக்குழிகள் இங்கு காணப்படுகின்றன.
எம்டன்
1914, நவம்பர் 9 இல், செருமனியின் எஸ். எம். எஸ் எம்டன் (1906) என்ற கப்பல் ஆத்திரேலியாவின் எச்மாசு சிட்னி (1912) கப்பலினால் தாக்கப்பட்டுப் பாதிப்புக்குள்ளான நிலையில் அதன் தலைவர் கார்ல் வோன் முல்லர் இக்கப்பலை வடக்கு கீலிங் கரையில் கரை ஒதுக்கி சரணடைந்தார். இக்கப்பலின் மாலுமிகள் சிலர் இத்தீவில் சில காலம் ஒளித்திருந்தனர். இவர்களின் இறந்த உடல் பகுதிகள் கண்டுபிடிக்கப்பட்டு இத்தீவிலேயே புதைக்கப்பட்டன. இக்கப்பலின் சிதைவுகள் இன்னமும் இங்கு காணப்படுகிறது. 1950 ஆம் ஆண்டில் சப்பானியர்கள் இக்கப்பலின் பாவிக்கப்படக்கூடிய உலோகப்பகுதிகளை எடுத்துச் சென்றனர்.
கடற்பறவைகள் வேட்டை
முதலாம், இரண்டாம் உலகப்போர்க் கால இடைவெளிகளில் கொக்கோசு மலாய் மக்கள் 20 பேர் மட்டில் இங்கு சுமார் இரு வாரகாலம் தங்கியிருந்து மரம், தென்னை மற்றும் பறவைகளை தமது ஹோம் தீவுக்கு எடுத்துச் சென்றுள்ளனர். 1970கள், 1980களில் இங்கு கடற்பரைவைகளை வேட்டையாடுதல் அதிகரித்துக் காணப்பட்டன.
பூலு கீலிங் தேசியப் பூங்கா
1986 ஆம் ஆண்டில் ஆத்திரேலியாவின் தேசியப் பூங்கா மற்றும் வனத்துறையினருக்கும் கொக்கோசு மலாய் இனத்தவருக்கும் இடையில் ஏற்றுக்கொள்ளப்பட்ட உடன்பாட்டின் படி, வடக்கு கீலிங் தீவில் வேட்டையாடுதல் மட்டுப்படுத்தப்பட்டது. 1989 இல் ஏற்பட்ட ஜோன் சூறாவளியை அடுத்து வடக்கு கீலிங் தீவில் செங்கால் பூபி எனப்படும் கடற்பறவை இனம் பெருமளவு அழித்ததை அடுத்து இங்கு வேட்டையாடுதல் சட்டபூர்வமாகத் தடை செய்யப்பட்டது.
பூலு கீலிங் தேசியப் பூங்கா (Pulu Keeling National Park) 1995 ஆம் ஆண்டு திசம்பர் 12 இல் நிறுவப்பட்டது. இப்பகுதியை இயற்கை நிலப்பரப்பாகப் பாதுகாக்கவும், பொது மக்களால் இதனை தகுந்த முறையில் பயன்படுத்தவும் என இப்பூங்கா அமைக்கப்பட்டது. கடற்பறவைகளினதும், கடல் ஆமைகளினதும் இனப்பெருக்கத்துக்கு இது இன்றியமையாததாக இருந்தது. கொக்கோசு மினுக்கும்-பட்டை ரெயில் (Cocos Buff-banded Rail, Gallirallus philippensis andrewsi) எனப்படும் பறவையினம், மற்றும் கொக்கோசு ஏஞ்சல்மீன் போன்றவை இங்கு மட்டுமே வாழ்கின்றன. இப்பூங்காவுக்கு முன் அனுமதி பெற்றே செல்ல வேண்டும்.
கொக்கோசு தீவில் இருந்து வடக்கு கீலிங் செல்லுவதற்கு ஏறத்தாழ 1.5 மணி நேரம் எடுக்கும். வடக்கு கீலிங் கடற்கரைக்குக் கிட்டவாக மட்டுமே உப்பக்கூடிய படகுகளில் சுற்றுலாப் பயணிகள் கொண்டு செல்லப்படுவர். அதன் பின்னர் அவர்கள் நீந்திச் சென்றே கரையை எட்ட வேண்டும். சில மோசமான காலநிலைகளில் இப்பயணம் தடை செய்யப்பட்டிருக்கும்.
வெனிசுவேலாவில் தொழிலாளர் சட்டம்
வெனிசுவேலாவில் தொழிலாளர் சட்டத்தில் மிகப்பெரிய திருத்தம் செய்யப்பட்டு நடைமுறைக்கு வந்துள்ளது. இதன் மூலம் தொழிலாளர்களின் வேலை நேரம் குறைப்பு உத்தரவாதம், நீண்ட மகப்பேறு விடுப்பு உத்தரவாதம், அனைவருக்கும் ஓய்வூதியம் உள்ளிட்ட பல்வேறு சிறப்பம்சங்கள் இந்த சட்டத்தின் மூலம் உத்தரவாதப்படுத்தப்பட்டுள்ளன. பத்தாண்டுகளுக்கு மேலாக, தொழிற்சங்கங்கள் மற்றும் நாடாளுமன்றத்தில் விவாதிக்கப்பட்டதன் விளைவாக இந்த புதிய சட்டம் கொண்டு வரப்பட்டது. தொழிலாளர்களுக்கான தொழிலாளர் சட்டம் என்ற அடிப்படையில் நாட்டில் உள்ள செல்வத்தின் பயனை தொழிலாளர்களுக்கும் பகிர்ந்தளிக்கும் விதத்தில் இந்த சட்டம் உருவாக்கப்பட்டிருக்கிறது.
வெளி இணைப்புகள்
பகுப்பு:வெனிசுவேலாவில் சட்டம்
கொரியா மீதான மங்கோலியப் படையெடுப்புகள்
வெளி இணைப்புகள்
பகுப்பு:மங்கோலியப் படையெடுப்புகள்
சிஃபுவின் விதி
சிஃபுவின் விதி அல்லது இசுஃபு விதி (Zipf's law), என்பது கணிதப்புள்ளியியல் குறிப்புகளின்படி இயற்கையியல் அல்லது மொழியியல் போன்ற குமுகவியல் தரவுகளில் காணப்படும் ஒரு பகிர்வமைப்பில் (distribution) காணப்படும் ஒரு நடைமுறை விதி. ஒரு தரவுத்தொகுப்பில் காணப்படும் ஓர் உருப்படி அத்தரவுத்தொகுப்பில் எத்தனை தடவை வருகின்றது என்பதைக் கொண்டு வகுக்கப்பெறும் ஒரு விதிமுறை இது. அமெரிக்க மொழியியல் ஆய்வாளர் சியார்ச்சு கிங்கிசிலி சிஃபு (1902–1950) (George Kingsley Zipf) என்பார் சொற்களின் வருகை எண்ணிக்கையைக் கொண்டு முதன்முதல் 1935, 1949 ஆகிய ஆண்டுகளில் முன்மொழிந்ததால் அவர் பெயரால் இவ்விதி வழங்கப்பெறுகின்றது. என்றாலும் இவரிடம் குறிப்பெடுப்பவராகவும் எழுத்தராகவும் பணியாற்றிய இழான் பாட்டீசு எசுத்தூப்பு (1868–1950) (Jean-Baptiste Estoup) என்பவர் சொற்கள் வருகை தடவையெண்ணிக்கையின் ஒழுக்கம் பற்றி உணர்ந்து குறிப்பிட்டாராம். . இந்த விதியை 1913 இல் இடாய்ச்சுலாந்து இயற்பியலாளர் பெலிக்ஃசு அவெர்பாஃகு (Felix Auerbach) என்பாரும் அறிந்திருந்தாராம் (1856–1933).
இவ்விதி உருவானதின் பின்புலம்
சிஃபுவின் விதி என்ன சொல்லுகின்றது என்றால், இயற்கை மொழியின் மொழிவழக்குத் தொகுப்பு ஒன்றைக் கொண்டு, அதில் வரும் எந்தவொரு சொல்லும் எத்தனை முறை அத்தொகுப்பில் வருகின்றது என்று கணக்கிட்டு ஓர் அட்டவணையில் குறித்து வந்தால், எந்தவொரு சொல்லின் வருகையெணும் (வருகை தடவை-எண்ணிக்கை) அதன் வரிசையெண்ணுக்குத் (rank) (வருகையெண்படி வரிசைப்படுத்தப்பட்ட சொற்களின் வரிசை எண்) தலைகீழ் விகிதத்தில் (எதிர்மறையான வீதத்தில்) இருக்கும். மிக அதிகமான எண்ணிக்கையில் வரும் ஒரு சொல் அதற்கு அடுத்ததாக அதிக எண்ணிக்கையில் வரும் ஒரு சொல்லைவிட ஏறத்தாழ இரு மடங்கு கூடுதலான எண்ணிக்கையில் வரும்; இதே போல மூன்றாவதாக அதிக எண்ணிக்கையில் வரும் சொல்லைப்போல மூன்று மடங்கு அதிக எண்ணிக்கையில் வரும். இப்படியாகச் செல்லும் இந்த விதி. எடுத்துக்காட்டாக அமெரிக்க ஆங்கில மொழிவழக்குத் தொகுப்பாகிய பிரௌன் தொகுப்பில், ஆங்கிலச் சொல்லாகிய 'the' என்பது எல்லாச்சொற்களைக் காட்டிலும்  கூடுதலான எண்ணிக்கையில் வரும் ஒரு சொல். இத்தொகுப்பில் உள்ள மொத்தச் சொற்களிலும் இது ஏறத்தாழ 7% அளவாக இருக்கின்றது. அதாவது பிரௌன் தொகுப்பில் உள்ள ஒரு மில்லியன் சொற்களுக்கும் கூடுதலாக உள்ள சொற்களில் இந்த 'the' என்னும் சொல் மட்டும் 69,971 முறை வருகின்றது. சிஃபு விதி சொல்வது போலவே அடுத்து அதிக எண்ணிக்கையில் வரும் 'of' என்னும் சொல் 3.5% உக்கும் சற்றே கூடுதலாகக் காணப்படுகின்றது. அதாவது 36,411 முறை வருகின்றது (வருகையெண் = 36,411). மூன்றாவதாக அதிக எண்ணிக்கையில் வரும் சொல் 'and' என்னும் சொல்லாகும். இது 28,852 முறை வருகின்றது. இந்த பிரௌன் தொகுப்பில் ஒரு மில்லியனுக்கும் கூடுதலான சொற்களில் வெறும் 135 சொற்களே ஏறத்தாழ சரிபாதியான எண்ணிக்கையிலான சொற்களாக உள்ளன.
அயன் ஆன்டர்சன்
அயன் ஆன்டர்சன் (Iain Anderson, பிறப்பு: ஏப்ரல் 24 1960 என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 140 முதல்தர துடுப்பாட்டப் போட்டிகளிலும், 81 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1978-1987 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
சிஃபுவின் விதி
இவ்விதி உருவானதின் பின்புலம்
மொழியியல் சாராத பிற துறைகள் சிலவற்றிலும் இதே சார்புத்தன்மை காணப்படுகின்றது. எடுத்துக்காட்டாக பல்வேறு நாடுகளில் மக்கள் தொகையின் அடிப்படையிலான நகரத்தின் வரிசையெண்களைப் பார்த்தாலும் இவ்விதியைக்காணலாம். நகர மக்கள்தொகையின் அடிப்படையிலான விதியை முதன்முதலாக 1913 இல் பெலிக்ஃசு அவெர்பாஃகு (Felix Auerbach) குறிப்பிட்டார்.
அயன் ஆன்டர்சன்
வெளி இணைப்பு
அயன் ஆன்டர்சன்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
சிஃபுவின் விதி
கருத்தியல் கொள்கை
ஒரு தரவுத்தொகுப்பை அலசும்பொழுது, அதில் உள்ள உருப்படிகளின் வருகையெண்ணிக்கையையும் (வருகையெண்), இதனடிப்படையில் வரிசைப்படுத்திய வரிசையெண் (rank) ஆகியவற்றை ஒரு மடக்கை-மடக்கை (log-log) வரைபடத்தில் குறித்தால் சிஃபுவின் விதியை எளிதாக அறியலாம். எடுத்துக்காட்டாக மேலே விளக்கியவாறு பிரௌன் மொழித்தொகுப்பில் வரும் "the" என்னும் சொல்லை (அதன் வரிசையெண்ணை) கிடை மடக்கை அச்சிலும், x = log(1) எனவும், அச்சொல்லின் வருகையெண்ணைக் குத்து மடக்கை அச்சிலும், y = log(69971 எனவும் இடவேண்டும். இப்படி மற்ற சொற்களையும் அவற்றின் வருகையெண்களையும் இந்த மடக்கை-மடக்கை வரைபடத்தில் பதிவிட்டால், அப்பதிவிட்ட புள்ளிகள் நேர்கோட்டில் அமைந்தால், தரவுகள் சிஃபு விதியின்படி அமைத்துள்ளது என்று உறுதி கொள்ளலாம்.
முறையாகக் கூறுவதென்றால், முதலில் கீழ்க்காணுமாறு கொள்ளுவோம்:
சிஃபுவின் விதி கூறுவது: N உருப்படிகளின் இடையே உருப்படிகளின் வரிசையெண் k ஆனது f(k,s,N) என்னும் சார்பில் அமைந்திருக்கும்:
ஒரு தரவுத் தொகுப்பில் உள்ள ஒவ்வொரு உருப்படியும் அது வரும் எண்ணிக்கை (வருகையெண்) ஒன்றோடொன்று தொடர்பில்லாமல் இருப்பதாகக் கொண்டால், தொடர்பில்லாத் தனித்தனி சீருறா உருப்படிகளால் அமைந்த மடிவிதி (powerlaw)- -  முறையின் அமைந்த ஒரு பகிர்வமைப்பில் உள்ளவை (distribution) சிஃபு விதியின்படி அமையும்.
இந்த சிஃபுவின் விதியைக் கீழ்க்காணுமாறும் எழுதலாம்:
மேலுள்ளதில் HN,s என்பது பொதுமைப்படுத்தப்பட்ட N-ஆவது தலைகீழ் இயல் எண் (generalized harmonic number).
சிஃபுவின் விதியின் மிக எளிமையான விளக்கம் "1⁄f சார்பியம்".
மேலும் படிக்க
முதல் நிலை: இரண்டாம் நிலை: International Conference on Bioinformatics Computational Biology: 2011.
வெளியிணைப்புகள்
பகுப்பு:புள்ளியியல் கொள்கைகள் பகுப்பு:மொழியியல் கணிமை பகுப்பு:தனியுருப்படி பகிர்வங்கள்
அரயோப்பாகு மேடை
ஏதென்சின் பிரப்புக்களையும், முன்னாள் ஆர்கோன் தலைவர்களைக் கொண்ட பூலி அவையானது இந்த அரயோப்பாகு குன்றின் மீது கூடி நகர அரசின் நிர்வாக விவகாரங்களை நடத்திவந்தனர். ஏதென்சின் மன்னர்களான ஆர்கோனை இந்த அவையே நியமித்தது அதிகாரமும் இந்த அவையிடமே இருந்தது.
சான்றுகள்
பகுப்பு:பாறைகள் பகுப்பு:பண்டைய கிரேக்க புவியியல் பகுப்பு:பண்டைய கிரேக்க சட்டம்
இரகுநாத தீர்த்தர்
இரகுநாத தீர்த்தர் (Raghunatha Tirtha) (இறப்பு: 15) இவர் ஓர் இந்து தத்துவஞானியும் அறிஞரும் துறவியுமாவார். இவர் மத்துவருக்குப் பிறகு 1442 முதல் 1502 வரை அடுத்தடுத்து உத்தராதி மடத்தின் 19 வது தலைவராக இருந்தார்.
வாழ்க்கை
இவர் விபுதேந்திர தீர்த்தரின் சமகாலத்தவராகவும், இராகவேந்திர மடத்தின் தலைவராக இருந்த சிறீபாதராஜர், வியாசதீர்த்தர், புரந்தரதாசர் போன்றவர்களின் முன்னோடியாகவும் அறியப்படுகிறார். இலட்சுமிநாராயண தீர்த்தரால் துறவறத்தில் ஈடுபடுத்தப்பட்ட இவர், சுவர்ணவர்ண தீர்த்தரின் வாரிசாக அங்கீகரிக்கப்பட்டார். உயர் கல்விக்காக விபுதேந்திர தீர்த்தரிடம் அனுப்பப்பட்டார். அங்கு இவர் துவைத வேதாந்தத்தில் நிபுணரானார். இவர் 1502 இல் இறந்தார். இவரது பிருந்தாவனம் மல்கெடாவில் அமைக்கப்பட்டன.
வெளி இணைப்புகள்
பகுப்பு:வைணவ சமயம் பகுப்பு:கர்நாடக வரலாறு பகுப்பு:இந்து சமயப் பெரியார்கள் பகுப்பு:இந்து சமயப் பிரிவுகள் பகுப்பு:வைணவ அடியார்கள் பகுப்பு:பக்தி இயக்கம்
மேஷ சங்கராந்தி
மேஷ சங்கராந்தி (Mesha Sankranti or Mesha Sankramana or Hindu Solar New Year) சூரிய நாட்காட்டியின் படி ஆண்டின் முதல் நாள் ஆகும். இது சித்திரை மாத்த்தின் (மேஷ ராசி) முதல் நாளாகும். இது சூரியன், மேஷ ராசியில் புகும் நாளாகும். இந்து நாட்காட்டியின் படி இந்து சமயத்தினருக்கு முக்கிய நாளாகும். ஆங்கில நாட்காட்டியின் படி, மேஷ சங்கராந்தி பொதுவாக 14 ஏப்ரல் அன்றும், நெட்டாண்டில் மட்டும் 13 ஏபரல் அன்றும் வரும். தமிழர்கள் இந்நாளை சித்திரைப் புத்தாண்டாக கொண்டாடுகின்றனர். மேலும் சூரிய நாட்காட்டியை கடைபிடிக்கும் அசாமியர்கள், வங்காளிகள், பஞ்சாபிகள், மலையாளிகள், ஒடியா மக்கள் மேஷ சங்கராந்தி நாளை புத்தாண்டாக கொண்டாடுகின்றனர்
இதற்கு இணையாக பௌத்த நாட்காட்டியின் அடிப்படையில் தாய்லாந்து, லாவோஸ், கம்போடியா, மியான்மர், இலங்கை மற்றும் இந்தியாவின் வடகிழக்கு மாநிலங்களில் மேஷ சங்கராந்தி நாளை புத்தாண்டு நாளாக கொண்டாடுகின்றனர்.
மேற்கோள்கள்
பகுப்பு:இந்தியப் புத்தாண்டுகள் பகுப்பு:புத்தாண்டு
கார்த்தவீரிய அருச்சுனன்
கார்த்தவீரிய அருச்சுனன் (Kartavirya Arjuna), நர்மதை ஆற்றாங்கரையில் அமைந்த பண்டைய மகிஷ்மதி நகரத்தை தலைநகராகக் கொண்டு ஆண்ட ஹேஹேய நாட்டின் மன்னன் கிருதவீரியனின் மகன் ஆவார். கார்த்தவீரிய அருச்சுனன் குறித்து இராமாயணம் மற்றும் மகாபாரதம் போன்ற இதிகாசங்களிலும், புராணங்களில் நிறைய குறிப்புகள் உள்ளது. தத்தாத்ரேயர் மீது அளவற்ற பக்தி கொண்ட கார்த்தவீரிய அருச்சுனன் ஆயிரம் கைகள் கொண்டவன்.
பிறப்பு
மகிஷ்மதி நகரத்தின் மன்னன் கிருதவீரியன் - பத்மினி இணையருக்கு, தத்தாத்ரேயரின் அருளால் பிறந்தவன் கார்த்தவீரிய அருச்சுனன். மேலும் விஷ்ணு தவிர பிறரால் அழியா வரம் பெற்றவன்.
பரசுராமருடன் போர்
மகாபாரதம் எனும் இதிகாசத்தின் வன பருவத்தில் வரும் அகிர்தவனக் கதையின் படி, மதுவிற்கு அடிமைப்பட்டு, புலனடக்கம் இன்றி மக்களையும், மன்னர்களையும் கார்த்தவீரிய அருச்சுனன் துன்புறுத்தி நாட்டை ஆண்டான் என்றும்; ஒரு முறை கார்த்தவீரிய அருச்சுனன், இந்திரனின் மனைவியான சசியின் முன்னிலையில் இந்திரனை அவமானப்படுத்தினான் என்றும் அறிய முடிகிறது.
ஒரு முறை கார்த்தவீரிய அருச்சுன்ன் வருணனிடம், தனக்கு நிகரான வலிமை கொண்டவன் இப்பூலகில் ஒருவன் இருக்கின்றானா எனக் கேட்ட பொழுது, வருணன் அதற்கு முனிவர் ஜமதக்னியின் மகன் பரசுராமரைக் கைக்காட்டினார்.
கார்த்தவீரிய அருச்சுனனின் அறநெறி கடந்த செயலைக் அறிந்த, கோடாரியை படைக்கலமாகக் கொண்ட ஜமதக்னியின் (விஷ்ணுவின் அவதார) மகன் பரசுராமன், கார்த்தவீரிய அருச்சுனனையும், பூவுலகில் வாழும் மற்ற அனைத்து சத்திரியர்களையும் கொன்று, முழு பூவுலகை அந்தணர்களுக்கு தானமாக வழங்கினார்.
இராவணனை வெல்லுதல்
இராமாயண இதிகாசத்தில் இராவணை கார்த்தவீரிய அருச்சுனன் வென்ற நிகழ்வு கூறப்பட்டுள்ளது.
வாயு புராணத்தில், கார்த்தவீரிய அருச்சுனனிடத்தில் சிறைப்பட்ட இராவணன், பின்னர் பல காலம் கழித்து, கார்த்தவீரிய அருச்சுனன் பரசுராமரால் கொல்லப்பட்ட பின்பு விடுவிக்கப்பட்டான் எனக் கூறப்பட்டுள்ளது.
வெளி இணைப்புகள்
பகுப்பு:இந்து தொன்மவியல் மாந்தர்
ஏஸ்–பென்டெர் ஆக்சிசனேற்றம்
கரிம வேதியியலில், ஏஸ்–பென்டெர் ஆக்சிசனேற்றம் (Hass Bender oxidation) (ஏஸ்–பென்டெர் கார்போனைல் தொகுப்புமுறை எனவும் அழைக்கப்படுவது ) ஒரு கரிம ஆக்சிசனேற்ற வினையாகும். இவ்வினையானது, 2-நைட்ரோபுரோப்பேனின் சோடிய உப்பை ஆக்சிசனேற்றியாகப் பயன்படுத்தி பென்சைல் ஆலைடுகளை பென்சால்டிகைடுகளாக மாற்றம் செய்கிறது. என்றி பி. ஏஸ் மற்றும் மைரன் எல். பென்டெர் ஆகியோர் 1949 ஆம் ஆண்டு இந்த வினையை முதன் முதலில் அறிவித்ததால் அவர்களின் பெயர் கொண்டு அழைக்கப்படுகிறது.
இந்த வினையின் செயல்முறையானது 2-நைட்ரோபுரோப்பேனில் உள்ள α கார்பன் அணுவில் நேர்மின்னி நீக்கத்துடன் தொடங்குகிறது. இந்த நேர்மின்னி நீக்கத்திற்குப் பிறகு ஒத்திசைவால் நிலைத்தன்மை அதிகரிக்கப்பட்ட எதிரயனி உருவாகிறது. இந்த எதிரயனியானது SN2 வினையில் ஈடுபட்டு பென்சைல் ஆலைடை இடப்பெயர்ச்சி செய்கிறது. நைட்ரோஅல்கைல் தொகுதியில் உள்ள புரோட்டான்நீக்கம் செய்யப்பட்ட கார்பனானது ஒரு கருக்கவர் அணுவாக அமைந்திருக்கும் நைட்ரோஆல்டால் உள்ளதைப் போலல்லாமல், பதிலாக, நைட்ரோ தொகுதியில் உள்ள ஆக்சிசன் அணுவே பென்சைலிக் கார்பன் அணுவைத் தாக்குகிறது. பிறகு, O-பென்சைல் அமைப்பானது சுற்றுவளைய வினையில் ஈடுபட்டு பென்சால்டிகைடையும், டைமெதில்ஆக்சைமை உடன் விளைபொருளாகவும் உருவாக்குகிறது.
1516
ஆண்டு 1516 (MDXVI) பழைய யூலியன் நாட்காட்டியில் செவ்வாய்க்கிழமையில் துவங்கிய நெட்டாண்டு ஆகும்.
ஏஸ்–பென்டெர் ஆக்சிசனேற்றம்
இந்த வினையானது பென்சைல் சேர்மங்களுக்காக உருவாக்கப்பட்டதாக இருந்தாலும், அவையவற்றிற்குரிய α,β-ஈனோன்கள் மற்றும் ஈனால்களைத் தரக்கூடிய அல்லைல் ஆலைடுகளுக்கும் பொருந்துகிறது.
1516
மேற்கோள்கள்
*
பள்ளி சுகாதாரம்
thumb| இந்தோனேசியாவின் மேடானில் உள்ள மாணவர்கள் வகுப்பில் [[கை கழுவுதல்|கை கழுவுவதைப் பயிற்சி செய்கிறார்கள்]] பள்ளி சுகாதாரம் (School hygiene) அல்லது பள்ளி சுகாதாரக் கல்வி (school hygiene education) என்பது ஒரு சுகாதார அறிவியல் ஆகும், இது பரந்த சுக நலக் கல்வியின் ஒரு வடிவமாகும். தண்ணீர், உணவு, வீடு மற்றும் பொது சுகாதாரம் ஆகியவற்றுடன் தொடர்புடைய பயனுள்ள நடைமுறைகள் மூலம் நடத்தையை மேம்படுத்துவதே பள்ளி சுகாதாரக் கல்வியின் முதன்மை நோக்கமாகும். மேலும், நீர் மற்றும் உணவுப் பொருட்களைப் பாதுகாப்பது மற்றும் சுற்றுச்சூழல் காரணிகளை பாதுகாப்பாக நிர்வகிப்பதை நோக்கமாகக் கொண்டுள்ளது.
பள்ளி சுகாதாரத்தின் வரலாறு
பள்ளி சுகாதார நிபுணர் பிளெட்சர் பி. டிரெஸ்லர் தனது 1915 ஆம் ஆண்டு பள்ளி சுகாதாரம் என்ற படைப்பில் பின்வருமாறு விளக்கினார், "பள்ளி சுகாதாரம் என்பது சுகாதார அறிவியலின் கிளையாகும், இது பள்ளிக் குழந்தைகளின் ஆரோக்கியத்தைப் பாதுகாத்தல் மற்றும் மேம்படுத்துவதுடன் தொடர்புடையது." பள்ளியானது தங்களிடம் பயிலும் மாணவர்களுக்காக மட்டுமல்லாது மாநில மற்றும் தேசிய நலனுக்காகவும் இதனை போதிப்பது மிக்கியமானதாகும். டிரெஸ்லர் பள்ளிச் சுகாதாரத்தை இரண்டு முக்கிய பகுதிகளாகப் பிரித்தார்: "குழந்தையின் பள்ளி வாழ்க்கையின் போதான உடல் சூழல்" மற்றும் மனநல சுகாதார விதிகள்" ஆகும்.
19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் அமெரிக்கா மற்றும் இங்கிலாந்தில் பள்ளி சுகாதாரம் தொடர்பான கருத்துக்களின் அவசியம் பரவலாக அறியப்பட்டிருந்தது, இந்த பாடத்தின் முக்கிய படைப்புகள் பல்வேறு எழுத்தாளர்களால் வழங்கப்பட்டன, அவர்களில் சர் ஆர்தர் நியூசோல்ம், எட்வர்ட் ஆர். ஷா, ராபர்ட் ஏ. லிஸ்டர், மற்றும் ஜிஜி க்ரோஃப் ஆகியோர் குறிப்பிடத்தகுந்தவர்கள் ஆவர். இந்தக் காலகட்டத்திற்குப் பிறகு, பள்ளி சுகாதாரமானது பள்ளி சுகாதாரக் கல்வியின் ஒரு பகுதியாக மாறியது; அமெரிக்கன் பள்ளி சுகாதார சங்கம் செயலிழந்து, அமெரிக்கன் பள்ளி நலவியல் சங்கம் நிறுவப்பட்டது.
பள்ளி சுகாதாரம் பரவலாக செயலில் உள்ளது. ஆனால், தனிஒழுக்கமானது கிழக்கு ஐரோப்பா போன்ற வளரும் நாடுகளில் பள்ளி சுகாதார விதிகள் சரிவர நிறுவப்படவில்லை.
பள்ளிச் சூழல்
இடது|thumb|256x256px| [[இங்கிலாந்து|இங்கிலாந்தின் ஆக்ஸ்போர்டுஷையரில் அபிங்டனில் உள்ள மேல்நிலைப் பள்ளியின் பிரதான கட்டிடம்.]] பள்ளிகளானது ஆரோக்கியமான அல்லது ஆரோக்கியமற்ற பள்ளி சூழலை வெளிப்படுத்துவதன் மூலம் குழந்தைகளின் ஆரோக்கியம் மற்றும் நல்வாழ்வைத் தீர்மானிக்கிறது. பள்ளியின் சுகாதாரத் தேவைகளில் பள்ளியின் கட்டிடத் திட்டம், பாதுகாப்பான நீர் வழங்கல், கழிவுகளை அகற்றுதல், அவசர விளக்குகள்,போதுமான வெப்பம் மற்றும் காற்றோட்டம், அத்துடன் போதுமான பள்ளி வசதிகள் (மண்டபங்கள், வகுப்பறைகள், மற்றும் பொதுவான பகுதிகள்) மற்றும் தளபாடங்கள் ஆகிய அழகியல் அம்சங்கள் நிறைய உள்ளன.
சான்றுகள்
பகுப்பு:மருத்துவ சுகாதாரம்
பக்கிங்காம் அரண்மனை
பக்கிங்ஹாம் அரண்மனை இங்கிலாந்து அரசருடைய அதிகாரப்பூர்வ இலண்டன் இல்லமும், முக்கிய பணியிடமும் ஆகும். சிட்டி ஆஃப் வெஸ்ட்மினிஸ்டரில் அமைந்துள்ள இந்த அரண்மனை மாநில நிகழ்ச்சிகளுக்கும் முக்கிய விருந்தோம்பலுக்குமான அமைப்பை கொண்டுள்ளது. முதலில் பக்கிங்ஹாம் இல்லம் என அறியப்படும் இவ்விடம் 1703 ல் பக்கிங்ஹாம் பிரபு ஜோன் ஷெவ்வீல்ட்டுக்காகக் கட்டப்பட்டது. பின்னர் 1761ல் மூன்றாம் ஜார்ஜால் அரசி ஷார்லட்டுகான தனிப்பட்ட இல்லமாக பெறப்பட்டு அரசியின் இல்லம் என அழைக்கப்பட்டது. 19ஆம் நூற்றாண்டில் கட்டிட கலைஞர்கள் ஜான் நாஷ் மற்றும் எட்வார்ட் ப்லோரால் இவ்விடம் விரிவாக்கப்பட்டது. 1837ல் அரசி விக்டோரியா பொறுப்பேற்ற பின் இவ்விடம் அரச குடும்பத்தின் இருப்பிடமானது. கடைசி முக்கிய கட்டமைப்புகள் 19ஆம் நூற்றாண்டின் பிற்பகுதியிலும், 20ஆம் நூற்றாண்டின் முற்பகுதியிலும் கட்டபட்டன. ஆனால், இவ்வரண்மனை தேவாலயம், இரண்டாம் உலகப் போரின் போது ஜெர்மன் வெடிகுண்டுகளால் அழிந்து போனது; அங்கே அரசியின் இராஜரீகமான ஓவிய சேகரிப்புகளுக்கான கலைக்காட்சி கூடம் நிறுவப்பட்டு 1962ல் மக்கள் பார்வைக்கு திறக்கப்பட்டது. விக்டோரியா அரசியாரின் சிலையொன்று முதன்மை வாயிற்கதவுக்கு வெளியே நிறுவப்பட்டுள்ளது. அரண்மனையை நோக்கிச் செல்லும் பாதை மால் என அழைக்கப்படுகிறது. அரண்மனைக்குப் பின்புறம் பக்கிங்ஹாம் அரண்மனைப் பூங்காவும், அரச குதிரை லாயங்களும் உள்ளன. சுற்றுலாப்பயணிகளைக் கவரும், பாதுகாவலர்கள் முறைமாறும் மரபார்ந்த நிகழ்ச்சி பக்கிங்ஹாம் அரண்மனையிலேயே நடைபெறுகிறது. 1990 ல், அரண்மனையின் ஒரு பகுதியைப் பொதுமக்கள் பார்வைக்குத் திறந்துவிட்டது, மரபுக்கு மாறான புரட்சிகர மாற்றமாகும்.
வரலாறு
முற்காலத்தில் இவ்விடம் மேனர் ஆஃப் எபரி எனும் தனிப்பட்ட பண்ணை நிலமாக இருந்தது. இந்நிலம் டைபர்ன் ஆற்றால் நீர் பாய்ச்ச பெற்றது, இப்போதும் இந்த அறு அரண்மனையின் முற்றத்திற்கு அடியில் தெற்கு சாரியாக பாய்கிறது. இந்நிலம் பல உரிமையாளர்களின் கை மாறியது. பின்னர், 1531ல் எட்டாம் ஹென்ரி, புனித ஜேம்ஸ் மருத்துவமனையை ஈட்டன் கல்லூரியிடம் இருந்து பெற்ற போது, 1536ல் மேனர் ஆஃப் எபரியையும் வெஸ்ட்மினிஸ்டர் அபெவிடம் இருந்து பெற்றார். 500 வருடங்களுக்கு பிறகு இந்நிலம் திரும்ப அரச கைகளுக்கே திரும்ப வந்தது.
அரச இருப்பிடம்
பக்கிங்காம் அரண்மனை இறுதியாக 1837ல் விக்டோரிய அரசியின் பதவியேற்பிற்கு பின் அரச இருப்பிடமாக மாறியது. நான்காம் வில்லியம் கட்டிட பணி முடியும் முன்னரே மறைந்து போனதால் அரசி விக்டோரியாவே பக்கிங்காம் அரண்மனையில் தங்கிய முதல் ராணி. அறைகளில் வண்ணங்களும், தங்க மூலாம் பூசல்களும் அமர்களமாகவே இருந்தாலும், ஆடம்பரம் மிக குறைவாகவே இருந்தது. 1840ல் அரசியின் திருமணத்தை தொடர்ந்து, இளவரசர் ஆல்பர்ட் அரண்மனையின் பராமரிப்பு பகுதிகள், வேலையாட்கள் மற்றும் இன்ன பிற குறைகளை சரி செய்தார். 1847ல் கணவனும், மனைவியும் பெருகும் தம் குடும்பத்திற்கு அவ்விடம் சிறிதாக தோன்றியதால் எட்வர்ட் ப்லோரைக் கொண்டு மேலும் ஒரு ஒரு பகுதி தாம்ஸ் கியுபிட்டால் கட்டப்பட்டது. அவ்விடமே பின்னர் அரச குடும்பம் முக்கியமான சந்தர்ப்பங்கள், ட்ரூப்பிங்க் தி கலர் எனும் நிகழ்ச்சிக்கு பின்னர் கூட்டத்தை சந்திக்க எற்படுத்தப் பட்ட உப்பரிகையாகும். நடனமாடும் அறையும்,பிற அறைகளும் இந்த கால கட்டதில் கட்டபட்டவையே ஆகும். இளவரசர் ஆல்பர்டின் மரணத்துக்கு முன்னர் இவ்விடம் எப்போதும் இசை நிகழ்ச்சி நடக்கும் இடமாகவும், பகட்டான விழாக்களும் நடைபெறும் இடமாகவும் இருந்தது. ஆனால் அதன் பின்னர் வருத்தம் சூழ்ந்து கொண்ட நிலையில் அரசி விண்ட்சர் கோட்டையிலேயே தன் பொழுதை கழித்ததுடன் அரண்மனை வாயிலும் பெரும்பாலும் மூடியே இருந்தது.
நவீன வரலாறு
1901ல் ஏழாம் எட்வார்ட் மன்னர் அரியணை ஏறினார். பக்கிங்காம் அரண்மனையின் நடன அறை, பிரம்மாண்ட நுழைவாயில், மார்பில் அறை, பிரம்மாண்ட படிகள், கூடங்கள், வரவேற்பறை என அனைத்தயும் பெல்லெ எபொஃ எனும் பாலாடை வெள்ளை நிறமும், தங்கமுலாமும் பூசப்பட்டது, இந்நிறம் இன்றளவும் பின்பற்றப்படுகிறது. 1999ல் ராயல் கலக்ஷென் டீபார்ட்மென்ட் வெளியிட்ட புத்தகத்தில் அவ்வரண்மனை 19 பெரிய அறைகளும், 52 முக்கிய படுக்கை அறைகளும், 188 பணியாளர் படுக்கை அறைகளும், 92 அலுவலகங்களும், 78 கழிப்பறைகளையும் கொண்டுள்ளது எனக் குறிப்பிடபட்டுள்ளது. ஆனால் இது புனித பீட்டர்ஸ்பெர்க் மற்றும் சார்ஸ்கொ செலொவில் இருக்கும் ரஷிய இம்பீரியல் அரண்மனை, உரோம்மில் உள்ள பாபல் அரண்மனை, தி ராயல் பாலஸ் ஆஃப் மாட்ரிட், தி ஸ்டாக்ஹோம் அரண்மனை, வைட் ஹால் அரண்மனை ஆகியவற்றை காட்டிலும் சிறிது. ஒவ்வொரு வருடமும் சுமார் 50,000 விருந்தினர்கள் கேளிக்கை விருந்திற்கும், வரவேற்பு நிகழ்ச்சிகளுக்கும், இன்ன பிற நிகழ்ச்சிகளுக்கும் வரவேற்கப் படுகின்றனர். கார்டன் பார்ட்டி எனப்படும் விருந்து வருடத்திற்கு மூன்று முறை, கோடையிலும், ஜூலை மாதங்களிலும் நடைபெறும். பக்கிங்காம் அரண்மனையின் முன் வருடம்தோறும் நிகழும் தி சேஞ்சிங்க் ஆஃப் கார்ட்ஸ் எனும் நிகழ்ச்சி அனைத்து சுற்றுலா பயணிகளை ஈர்க்கும் ஒரு முக்கியமான நிகழ்வாகும். இந்நிகழ்ச்சி கோடையில் தினம்தோறும், பனிகாலத்தில் ஒரு நாள் விட்டு ஒரு நாளும் நடைபெறும். விண்ட்ஸர் கோட்டை எனும் அரண்மனை, பிற மன்னர் அரசின் உடைமைகளான சான்றின்காம் இல்லம், பல்மோரல் கோட்டை போல அல்லாது ப்ரிட்டிஷ் அரசுக்கு சொந்தமானது. பக்கிங்காம் அரண்மனை, விண்ட்ஸர் கோட்டை, கென்சிங்க்டன் அரண்மனை, புனித ஜேம்ஸ் அரண்மனை ஆகிய அரண்மனைகளில் உள்ள பொருட்கள் இராஜரீக நினைவுச் சின்னமாக பாதுகாக்க பட்டு வரப்படுகிறது. அவை மக்கள் பார்வைக்கு அரசியின் கலைக்கூடத்தில் வைக்கப்படுகிறது. அரண்மனையின் அறைகள் ஆகஸ்ட் மற்றும் செப்டம்பர் மாதம் 1993ல் இருந்து மக்கள் பார்வையிட திறந்து வைக்கப்படும். மே 2009ல் இராஜ குடும்பத்தின் வேண்டுகோளுக்கு இணங்க ப்ரிட்டிஷ் அரசு, அரண்மனை மேலும் 60 நாட்கள் திறந்திருக்க அனுமதி வழங்கியது மட்டுமல்லாமல், அதில் வரும் வருமானம் கொண்டு அவ்வரண்மனையின் பராமரிப்பு செலவுகளுக்கு பயன்படுத்தி கொள்ளுமாறு அனுமதியளித்தது.
சென்னை உயர் நீதிமன்றம்
சென்னை உயர் நீதிமன்றம் (உயர் அறமன்றம்), (Madras High Court) இந்தியாவின் மாநிலமான தமிழகத்தின் தலைநகரான சென்னையில் அதன் சிறப்பை உயர்த்துவதில் முக்கிய இடமாக விளங்குகின்றது. இந்த உயர்நீதிமன்றம் உலகின் இரண்டாவது மிகப்பெரிய நீதிமன்ற வளாகமென்று நம்பப்படுகிறது. .
வரலாறு
இந்தியா சுதந்திரம் அடைவதற்கு நூறாண்டுகளுக்கு முன்பாகவே, நீதிமன்றங்களை பிரித்தானிய அரசு இந்தியாவில் நிறுவியது. அப்படி நிறுவப்பட்ட மூன்று நீதிமன்றங்களில் ஒன்றுதான் சென்னை உயர்நீதி மன்றம். மற்ற இரண்டு நீதிமன்றங்களில் ஒன்று மும்பையிலும் மற்றொன்று கொல்கத்தாவிலும் நிறுவப்பட்டது. சென்னை உயர்நீதிமன்றம் சூன் 26, 1862, ஆம் ஆண்டு இந்தியாவின் மூன்று உயர்நீதிமன்றங்களில் ஒன்றாக (மற்றவை மும்பை, கொல்கத்தா), சென்னை இராஜதானி நகரத்திற்கு விக்டோரியா பேரரசியின் அரசாட்சியில் வழங்கப்பட்ட காப்புரிமையின்படி நிறுவப்பட்டது. இதன் நீதிபரிபாலனை தமிழ்நாடு மற்றும் புதுவையை (பாண்டிச்சேரி) உள்ளடக்கியது.
தொடக்கத்தில், 'சுப்ரீம் கோர்ட் ஆஃப் மெட்ராஸ்' என்றுதான் அழைக்கப்பட்டது. அதன் பிறகு உயர் நீதிமன்ற சட்ட வரைவுகள் ஏற்படுத்தப்பட்டு, 1862- ஆகஸ்ட் 15-ம் நாள் முதல் 'மெட்ராஸ் ஹை கோர்ட்' என்ற பெயர் மாற்றம் பெற்றது. தற்போதைய சென்னை உயர் நீதிமன்றக் கட்டடத்துக்கு முன் கொய்யா தோப்பு (ஜார்ஜ் டவுன்) என்ற இடத்தில் சென்னை உயர் நீதிமன்றம் இயங்கிவந்தது. பிரிட்டிஷ் நீதிபதி ஹாலி ஹார்மன் உயர் நீதிமன்றத்துக்கு தனிக் கட்டடம் வேண்டும் என்று எழுப்பிய கோரிக்கையை ஏற்று, விக்டோரியா மகாராணி ஒப்புதல் அளித்த பின்பே, தற்போதைய உயர் நீதிமன்றக் கட்டடம் கட்டப்பட்டது.
1996 ஆம் ஆண்டு மதராசு என்பது சென்னை என்று சட்டப்பூர்வமாக பெயர் மாற்றம் கண்டபொழுது உயர்நீதிமன்றம் அதிலிருந்து விலக்கு பெற்று அதன் பாரம்பரியப் பெருமைக்காக மதராசு உயர்நீதிமன்றம் (Madras High Court) என்றே வழங்கப்பட்டு வந்தது. 2016 ஆம் ஆண்டு சூலை மாதம் மதராசு உயர்நீதிமன்றம் என்ற பெயரை சென்னை உயர்நீதிமன்றம் என்று மாற்ற நடுவண் அரசு அமைச்சரவை ஒப்புதல் வழங்கியது.
கட்டுமான அமைப்பு
இதன் கட்டுமானம் இந்தோ-சார்சியனிக் முறையில் 1888-ம் ஆண்டு ஜே.டபிள்யூ.பிராஸிங்டன் என்பவரால் வடிவமைக்கப்பட்டு, 1892இல் என்றி இர்வின் வழிகாட்டுதலின்படி கட்டப்பட்டி முடிக்கப்பட்டது. இதன் கட்டுமானம் செப்டம்பர் 22, 1914 இல் முதல் உலகப்போரின் துவக்கத்தின்போது செர்மனின் எசு எம் எசு எம்டன் போர்க்கப்பலின் தாக்குதலினால் சேதமடைந்தது. உயர் நீதிமன்றக் கட்டடத்தை அமைப்பதற்கு, அப்போது ஆன செலவு 13 லட்ச ரூபாய் ஆகும். உலகின் இரண்டாவது பெரிய நீதிமன்றமாகவும் (உலகின் முதலாவது பெரிய நீதிமன்றமாக இருப்பது லண்டன், பெய்லி நீதிமன்றம்), இந்தியாவில் முதல் பெரிய உயர் நீதிமன்றமாகவும் சென்னை உயர் நீதிமன்றம் திகழ்கிறது.
அழகாக வண்ணம் தீட்டப்பட்ட கட்டிடத்தின் கூரைகளும் வண்ணக் கண்ணாடிகள் பொதிந்த கதவுகளும் மிக்க கலைவண்ணத்துடன் வடிவமைக்கப்பட்டுள்ளன. இங்கு கடல் மட்டத்திலிருந்து 175 அடி உயரத்தில் மிக உயரமான மாடகோபுரத்தில் கலங்கரை விளக்கு செயல்பட்டு வந்தது. சரியான பராமரிப்பின்றியும், மெரினாக் கடற்கரையில் புதிய கலங்கரை விளக்கு அமைக்கப்பட்டதாலும், தற்போது இது செயல்படாது உள்ளது. இந்த நீதிமன்றத்தை 9.45 லட்சம் ரூபாயில் கட்டி முடிக்கத் திட்டமிடப்பட்டு, 12 லட்சத்து 98 ஆயிரத்து 163 ரூபாய் செலவில் பணி முடிக்கப்பட்டது.
புகழ்பெற்ற வழக்கறிஞர்கள்
1870-க்கு முன் இதன் நீதிபரிபாலனையில் பிரித்தானியர் மட்டுமே வழக்கறிஞராக பங்குபெற முடியும் என்றிருந்த நிலை, பிரித்தானிய முடியாட்சியினரிடமிருந்து வழங்கப்பட்ட ஆணையினால், இந்திய வழக்குரைஞர்களும் பங்கு பெற முடியும் என்ற நிலையை அடைந்தது. சென்னை உயர் நீதிமன்றத்தில் வழக்கறிஞராகப் பணியாற்றிப் பின் நீதிபதியாக உயர்ந்த முத்துச்சாமி ஐயர் வழங்கிய நுட்பமான தீர்ப்புகள் நாடு கடந்தும் புகழ் பெற்றவை. அவருடைய தீர்ப்புகளை லண்டன் பிரிவியூ கவுன்சில் தொடர்ந்து கவனித்துப் பாராட்டி உள்ளது. சென்னை உயர் நீதிமன்றத்தின் தீர்ப்புகள்தான் மற்ற மாநில உயர் நீதிமன்றங்களுக்கு முன் உதாரணமாக உள்ளன. முன்னாள் குடியரசுத் தலைவர் ஆர். வெங்கட்ராமன், மெட்ராஸ் மாகாணத்தின் முதலமைச்சராக இருந்த டி. பிரகாசம், தமிழகத்தின் முதலமைச்சராக இருந்த பக்தவத்சலம், சுதந்திர இந்தியாவில் செயல்பட்ட உயர்நீதிமன்றத்தின் இரண்டாவது தலைமை நீதிபதி பதஞ்சலி சாஸ்திரி போன்றவர்கள் வழக்கறிஞர்களாக சென்னை உயர் நீதிமன்றத்தில் பயிற்சி பெற்றுள்ளனர் என்பது குறிப்பிடத்தக்கதாகும்.
முக்கிய வழக்குகள் / குறிப்பிடத்தக்க வழக்குகள்
தந்தை பெரியார் மீது இந்தியாவின் பிரதமராக இருந்த ஜவஹர்லால் நேரு தொடர்ந்த நீதிமன்ற அவமதிப்பு வழக்கு, தடுப்புக் காவல் சட்டத்தை எதிர்த்து பசும்பொன் முத்துராமலிங்கத் தேவர் நடத்திய வழக்கு, நேருவுக்குக் கறுப்புக் கொடி காட்டியதற்காக அண்ணாதுரை மீது தொடரப்பட்ட வழக்கு, தமிழ்த் திரை உலகில் புகழ்பெற்ற தியாகராஜ பாகவதர் மற்றும் என். எஸ். கிருஷ்ணன் மீதான லட்சுமிகாந்தன் கொலைவழக்கு ஆகியவை இவ்வுயர்நீதிமன்றத்தில் நடைபெற்ற சில முக்கிய வழக்குகளாகும்.
சென்னை உயர்நீதிமன்றத் தலைமை நீதிபதி
சென்னை உயர் நீதிமன்றத் தலைமை நீதிபதி, இந்திய உச்ச நீதிமன்றத் தலைமை நீதிபதியால் நியமிக்கப்படுபவர் ஆவார். இவரே தமிழக அரசின் தலைமை நீதிபதி ஆவார். இவரின் நீதி முறைமை எல்லைகள் தமிழ்நாடு மாநிலம் முழுவதையும் புதுவைப் பிரதேசப் பகுதிகளையும் உள்ளடக்கியது. இவருடன் துணை சேர்ந்து 40 உயர் நீதிமன்ற நீதிபதிகள் நீதிமுறைமை புரிவர். தலைமை நீதிபதியின் வழிகாட்டுதலின்படி, இதன் நீதி நிர்வாகங்களைச் செயல்படுத்தும் மன்றங்களாக உரிமையியல் மற்றும் குற்றவியல் நீதிமன்றங்கள் செயல்படுகின்றன.
அரசுத் தலைமை வழக்குரைஞர்
அரசுத் தலைமை வழக்குரைஞர் (அட்வகேட் ஜென்ரல்) (அ) சென்னை உயர் நீதிமன்றத் தலைமை வழக்குரைஞர் (அ) வழக்குரைஞர் தலைவர் மாநில ஆளுநரால் நியமிக்கப் பெற்றவராவார். இவர் தமிழக அரசு சார்பில் வாதாடுபவர் மற்றும் அரசுக்கு ஆலோசனைகள் வழங்குபவர். இவர் உயர் நீதிமன்ற நீதிபதி நியமனத்துக்குரியத் தகுதிகளை உடையவர். தமிழகத்தின் தற்பொழுதய தலைமை வழக்குரைஞர் திரு ஏ. நவநீதகிருஷ்ணன். இவருக்கு துணை புரிகின்ற வகையில் இரு கூடுதல் தலைமை வழக்குரைஞர்கள் செயல்படுகின்றனர்.
மதுரைக் கிளை
சென்னை உயர் நீதிமன்றத்தின், மதுரை அமர்வு இந்தியாவின் தமிழக மாநிலத்தின் மதுரை மாவட்டத்தில் இயங்கும் மாநில உயர்நீதிமன்றக் கிளையாகும்.
துவக்கம்
இக்கிளை உயர்நீதிமன்றம் சூலை 24, 2004 முதல் அப்பொழுதய இந்திய உச்ச நீதிமன்றத் தலைமை நீதிபதி திரு ஆர் சி லகோத்தியால், சென்னை உயர்நீதிமன்றத் தலைமை நீதிபதி திரு பி. சுபாஷன் ரெட்டியின் தலைமையில் மற்றும் உச்ச நீதிமன்ற நீதிபதிகளான நீதியரசர்கள் திரு சிவராஜ் வி பாட்டீல், திரு. கே.ஜி. பாலகிருஷ்ணன், நீதியரசர் முனைவர் திரு ஏ.ஆர். லட்சுமணன், மாண்புமிகு மத்திய சட்டத்துறை அமைச்சர் எச். ஆர். பரத்வாஜ், மற்றும் மாநில சட்டத்துறை அமைச்சர் மாண்புமிகு திரு. டி. ஜெயக்குமார், முன்னிலையில் துவக்கி வைக்கப் பெற்று இயங்கி வருகின்றது.
அமர்வு
நீதியரசர் திரு.ஹேமன்த் லட்சுமண கோக்கலே தலைமையின் கீழ் 54 நீதிபதிகள் (6 நடுவர்கள்) பணிபுரிகின்றனர். இவர்கள் உரிமை இயல் (சமூக நலன்- சிவில்) மற்றும் குற்றவியல் வழக்குகளையும் விசாரிக்கின்றனர். இதன் கிளையான மதுரை அமர்வு 2004 முதல் செயல்படுகின்றது என்பது குறிப்படத்தக்கது. அமர்வில் முழு நீதிப்பீடம்(புல் பெஞ்ச்)(full bench,Full Court ) எனப்படுவது, ஒரு வழக்கை இரண்டு பேருக்கு மேற்பட்ட நீதிபதிகள் விசாரிப்பதைக் குறிக்கும்.
சார்நிலை நீதிமன்றங்கள்
இந்தியாவின் மாநிலமான தமிழக மாவட்டங்களின் நீதிமன்றங்கள் சென்னை உயர் நீதிமன்றத்தின் மேற்பார்வையில் இயங்கும் நீதிமன்றங்காளாகும். இவை இரண்டு அமர்வுகளாகப் பிரிந்து செயல்படுகின்றன. ஒன்று முதன்மை அமர்வின் கீழ் மற்றொன்று மதுரைக் கிளை அமர்வின் கீழ் செயல்படுகின்றன. இவை மாவட்ட நீதிமன்றங்கள் அ சார்பு நிலை நீதிமன்றங்கள் என்று அழைக்கப்படுகின்றன.
தமிழகத்தின் இரண்டு அமர்வின் கீழ் இயங்கும் நீதிமன்ற மாவட்டங்கள் அட்டவணையில் உள்ளபடி அமைந்துள்ளது. இதில் புதுவைப்பிரதேச நீதிமன்றங்களும் அடங்கும்.
சென்னை சட்டக்குறிப்பு
இந்தியாவின் சட்ட நிகழ்வுகளை, மற்றும் தகவல்களை வெளியிடும் சென்னை சட்டக்குறிப்பு உதயமான இடம் சென்னை உயர்நீதிமன்றம். இது தான் முதன் முதலில் தோன்றிய உயர் நீதிமன்ற சட்டக்குறிப்பு ஆகும். துவங்கிய ஆண்டு 1891.
சென்னை சட்டக்குறிப்பு துவங்கியதின் வரலாற்றை உற்று நோக்கும் பொழுது பல அரிய தகவல்கள் நமக்கு கிடைக்கின்றன, முறைப்படி இயங்காத சங்கமாக ஒவ்வொரு சனிக்கிழமைகளிலும் 11 மணியளவில் வக்கீல் பார் எனப்படும் சங்கத்தில் மயிலாப்பூரில் மூத்த வழக்குரைஞரான, ஸ்ரீ எஸ் சுப்ரமணிய ஐயர்  தலைமையில் இதர மூத்த உறுப்பினர்களுடன் கூடும் அளவில் 1888இல் துவங்கப்பட்டது. அதில் ஒரு கூட்டத்தில் எடுக்கப்பட்ட முடிவின்படி சென்னை சட்டக்குறிப்பு சஞ்சீகை என்ற ஒன்றை சட்ட காலாண்டு மதிப்பாய்வாகத் துவங்க இங்கிலாந்து,  சர் பிரட்ரிக் பொல்லாக் கினால் 1885இல் துவங்கப்பட்டது, 1887இல் இது ஆர்வர்டு சட்ட பள்ளி அமைப்பால் விரிவடைந்தது.
ஆரம்பித்தநாள் முதல் இன்று வரை இது பலருக்கும் பயன்தரும் வகையில் பலரும் சட்டக்குறிப்புகளை அறிய, அகத்தூண்டுதலை உருவாக்க,  குறிப்பாக மாணவர்களுக்குப் பயனுள்ளவையாக இருக்கின்றது.